***UNESCO SREDIŠČE SLOVENJ GRADEC 2. SESTANEK***

Datum: 21.6.2016

Kdaj: ob 14.00 v knjižnici Prve OŠ Slovenj Gradec

Prisotni: Valerija Belaj, Lidija K. Mravljak, Tatjana Peršak, Marijana Habermut, Petra Popič, Maja Koležnik (povabljeni koordinatorji in namestniki koordinatorjev Unesco ASP mreže šol Unesco središča Slovenj Gradec)

Opravičeno odsotni: Marija Rus

**Dnevni red:**

1. Evalvacija dela v šolskem letu 2015/16.

2. Načrtovanje dela za naslednje šolsko leto 2016/2017.

3. Razno.

**K 1:**

Predstavila sem predloge, mnenja, sklepe in vprašanja s sestanka vodij in ravnateljev UNESCO ASP središč v Škofji Loki, ki je bil 21. marca 2016 (zapisnik sestanka sem že predhodno poslala tudi vsem koordinatorjem našega središča).

Razdelila sem zloženke, kazalke in svinčnike posameznih šolam v središču (OŠ Črna na Koroškem še ni dobila materiala in gradiva).

Prebrala sem spletno pošto g. Jožeta Bogataja, ki je bil povabljen na sestanek, vendar zaradi obveznosti na srednji šoli glede mature ni uspel priti in se je opravičil ter pohvalil naše delo. V pismu je tudi zapisal, da so vsi prijavljeni projekti potrjeni, letno poročilo središča pa mu bom poslala do 15. 7. 2016.

Na sestanku vodij središč so nam predstavili vzorec table, ki jo je izdelal nacionalni koordinator za svojo šolo in bi jo vse Unesco ASP šole namestile na pročelje svoje stavbe, vendar smo vodje središč opozorile na nedosleden način sklanjanja besede Unesco in njene uporabe v izpeljankah (Unescovo šola, Unesco šole).

Sklep 1:

Počakamo na tablo, dokler nam ne posredujejo logotipov Unesco ASP mreže s strani mednarodne koordinacije (G. Hrastelj).

Pojavilo se je vprašanje glede Unesco zastave, in sicer: ali mora biti vseskozi izobešena ali samo ob projektih in prireditvah. Vprašanje bom posredovala g. Jožetu Bogataju.

Potrdili za mednarodno članstvo, ki sem ju prejela na sestanku vodij središč v Škofji Loki, sem poslala s priporočeno pošto 22. marca na šolo. Potrdili sta prejeli OŠ Črna na Koroškem in OŠ Franja Goloba Prevalje.

Vrtec Krojaček Hlaček Prevalje je postal pridružena članica in za to prejel potrdilo.

Vsi koordinatorji so pregledali spletno stran <https://www.unesco-sole.si/> , kjer so zapisani njihovi projekti.

Na sestanku središč je bil pohvaljen Unesco glasnik Luka Koprivnik.

Želja nacionalnega koordinatorja je tudi ta, da se glasniki in Mladinska platforma z različnimi delavnicami vključijo v šolski program.

Posebej sem koordinatorje opozorila, naj vsak nov projekt ali pilotni projekt opišejo in mi pošljejo kratko vsebino, da jo objavim na spletni strani. Prav tako bom vnesla datume projektov v koledar dogodkov.

Vsi koordinatorji so mnenja, da bi se središča poimenovala po geografskih regijah Slovenije (npr: Koroška).

Evalvacijsko poročilo letnega dela posamezne šole/središča oz. poročilo o izvedenih projektih je še vedno temeljni dokument za ohranjanje statusa šole v Unesco ASP mreži.

Koordinatorji se strinjajo, da imajo srečanje enkrat letno na dvodnevnem srečanju v jesenskem času.

Koordinatorji bodo poslali svoja letna poročila ASP šolskih koordinatorjev , da bom lahko napisala evalvacijsko poročilo središča in ga poslala nacionalnemu koordinatorju.

Kot Unesco središče Slovenj Gradec smo se predstavili na Kulturnem bazarju v Ljubljani v Cankarjevem domu. Sodelovanje na Kulturnem bazarju naj ostane stalnica (predlog na sestanku vodij).

Prireditev ob dnevu človekovih pravic bo letos 16. 12. 2016 v Cankarjevem domu v Ljubljani, kamor se bomo odpravili skupaj s skupnim prevozom (plan dela središča).

Pojavilo se je tudi vprašanje, kako je s potrdili in točkami za sodelovanje na Kulturnem bazarju v Ljubljani. Vprašanje bom posredovala J. Bogataju.

SKLEP 2:

Sklenili smo, da bomo naše delo v središču ob koncu šolskega leta predstavili in objavili v medijih (slovenjgraški Glasnik in Večer). Do četrtka, 23. 6. 2016 mi bodo koordinatorji poslali kratko poročilo dela na njihovi šoli in sliko. Vse skupaj bomo objavili pod skupnim naslovom središča.

**K 2:**

Koordinatorka Šolskega centra Ravne na Koroškem, Gimnazije Ravne na Koroškem Petra Popič je povedala, da je potrebnih več projektov in vsebin nameniti tudi srednjim šolam. Predlog bom posredovala J. Bogataju.

Plan dela za posamezno šolo za naslednje šolsko leto mi bodo koordinatorji poslali, ko bodo naredili plan za delo na njihovi šoli.

Koordinatorka OŠ Franja Goloba Prevalje Maja Koležnik je postavila vprašanje glede skupnega profila središča na socialnem omrežju Facebook. Za mnenje bom povprašala g. J. Bogataja.

**K 3:**

Posebnega sklepa pod točko 3 ni bilo.

Pogovarjali smo se o skupnih projektih, o medsebojnem povezovanju, o primerih dobre prakse,…

Sklepi in vprašanja, ki jih posredujem g. Jožetu Bogataju:

1. Predstavnik urada za Unesco, Gašper Hrastelj, bo posredoval nove logotipe UNESCO ASP mreže, potem ko jih bo prejel s strani mednarodne koordinacije (do takrat šole ne bodo naročale table).
2. Ali mora Unesco zastava viseti pred šolo vedno ali samo ob prireditvah?
3. Vsebine novih projektov ali pilotnih projektov mi bodo koordinatorke sproti pošiljale, da jih vpišem na spletno stran.
4. Datume projektov mi koordinatorke pošiljajo proti, da ji vpišem na spletno stran pod rubriko koledar dogodkov.
5. Koordinatorji se strinjajo in predlagajo dvodnevno srečanje šolskih koordinatorjev Unesco šol v jesenskem času.
6. Koordinatorji se strinjajo s predlogom o poimenovanju središč po geografskih regijah Slovenije in ne več po šolah.
7. Več vsebin in projektov tudi za srednje šole.
8. Zanima nas mnenje nacionalnega koordinatorja glede skupnega profila središča na socialnem omrežju Facebook.
9. Plan dela za šolsko leto 2016/17 za posamezno šolo mi bodo koordinatorke poslale, ko ga bodo pripravile, da lahko zapišem plan dela središča za šolsko leto 2016/17.
10. Unesco središče Slovenj Gradec se bo ob koncu šolskega leta predstavilo s posameznimi prispevki naših šol v medijih (časopis Večer in slovenjgraški Glasnik).

Sestanek je bil končan ob 15.15

Zapisnik zapisala Valerija Belaj